Alfred Bester

Alfred Bester (* 18. december 1913, New York, USA – † 30. september 1987, Doylestown, Pensylvánia) bol americký spisovateľ sci-fi, ktorý v roku 1953 získal prvého Huga za román "Zničený muž" ().
Životopis.
Narodil sa v New Yorku. Vyštudoval prírodné vedy a dejiny umenia. V roku 1935 získal titul bakalár umenia na University of Pennsylvania. Oženil sa v roku 1936 s Rolly Goulko. Zomrel osamelý 30. septembra 1987. Všetko zanechal barmanovi, ktorý bol veľmi prekvapený, lebo si naňho ani nepamätal.
Kariéra.
Svoju prvú poviedku „The Broken Axiom“ mu vydali v "Thrilling Wonder Stories" v apríli 1939 potom, ako vyhrala amatérsku poviedkovú súťaž. Keďže táto súťaž bola známa, hneď sa mu otvorili dvere k dôležitým ľuďom v oblasti vedeckej fantastiky. Pokračoval v písaní poviedok, ktoré vychádzali najmä v "Astounding Science Fiction" a v roku 1942 začal písať do DC Comics komiksy "Superman", "Green Lantern" a iné. Po štyroch rokoch v komiksovom priemysle obrátil pozornosť na rozhlasové hry. Písal pre "The Shadow" a "Charlie Chan".
Jeho poviedky vyšli súhrne v zbierkach "Starburst" (1958) a "The Dark Side of the Earth" (1964). Poviedky ako „The Men Who Murdered Mohammed“ (o neúspešnom pokuse zmeniť históriu pomocou cestovania v čase) potvrdili jeho reputáciu, ale najväčšie ocenenie sa mu dostalo za jeho dva romány "The Demolished Man" (v slovenčine „Zničený muž“) a "The Stars My Destination" (tiež známy ako "Tiger! Tiger!") (v češtine „Hvězdy můj osud“). 
"The Stars, My Destination" (v češtine „Hvězdy, můj osud“) čerpal z novinového výstrižku, ktorý Bester našiel, o námorníkovi na gumenom člne zo stroskotanej lode z druhej svetovej vojny, ktorý sa celé dni plavil po Pacifiku. Prechádzajúce lode si mysleli, že je to návnada pre lode dostať sa na dostrel torpéd skrytej ponorky. Z toho vznikol príbeh o Gully Foyle hľadajúcom pomstu za to, že ho neprávom obvinili a nechali opusteného: je to sci-fi prerozprávanie známeho príbehu Alexandra Dumasa st. "Gróf Monte Christo" s pridaním teleportácie. Kniha bola označená ako predchodca kyberpunku. Známym citátom z nej je: „Milióny na obranu, ale ani cent na prežitie.“
"The Demolished Man" (v slovenčine „Zničený muž“) je kriminálny príbeh v spoločnosti, kde telepatia je relatívne bežná. Hlavný dej sa sústreďuje okolo hrdinu, ktorý sa rozhodne spáchať zločin, čo je v telepatickej spoločnosti, kde si vyšetrovateľ môže prečítať myšlienky podozrivých, neobyčajne ťažké. Tento román je venovaný H. L. Gold z vydavateľstva Galaxy, ktorý obidva romány vydal a zároveň pomohol užitočnými pripomienkami k ich napísaniu. Pôvodne chcel Bester román pomenovať "Demolition!", ale Gold ho od toho odhovoril.
Pozoruhodná je dôkladnosť s akou čitateľom predkladá model spoločnosti od základu zmenej zavedením zvoleného fantastického prvku (teleportácia, telepatia). 
Bester prestal písať pre "Astounding" keď sa jeho vydavateľ, John Campbell, stal posadnutý scientologickou cirkvou L. Ron Hubbarda. Vtedy našiel v H. L. Goldovi vydavateľa a priateľa zároveň.
V 50tych až 70tych rokoch pôsobil ako vedúci literárneho oddelenia časopisu "Holiday". Po zastavení činnosti začiatkom 70. rokov sa Bester vrátil k písaniu. Napísal ešte mnoho poviedok a niekoľko románov, avšak už nie s takým úspechom, ako jeho predchádzajúce práce.
Rozhlasová adaptácia románu "The Stars My Destination" (v češtine „Hvězdy můj osud“) bola vysielaná na BBC Radio 4 v roku 1991.
V 50tych rokoch Bester napísal jeden román, "Who He?" tiež známy ako "The Rat Race", v ktorom sa hosť televíznej súťaže zobudí z alkoholického opojenia a zistí, že niekto kompletne zničil jeho život.
Známe poviedky:
Produkcia prvého Supermana hľadala scenáristu a medzi inými padlo meno Alfred Bester. Bester chcel v celom príbehu vyzdvihnúť Clarka Kenta ako skutočného hrdinu, kde Superman je iba „jeho zbraň“. Bester bol zničený, keď sa produkcia rozhodla miesto neznámeho spisovateľa najať Maria Puza, autora "The Godfather" (v slovenčine „Krstný otec“).